
МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО

5300 Габрово, ул ”Бодра смяна”№ 3, ПК 3 ,тел. 066 800077; факс: 066 800094

e-mail: dpgabrovo@mzh.government.bg   office@scdp.bg
______________________________________________________________________________

УТВЪРДИЛ:

ИНЖ.ЦВЕТЕЛИН МИЛАНОВ

ДИРЕКТОР СЕВЕРНОЦЕНТРАЛНО 
ДЪРЖАВНО ПРЕДПРИЯТИЕ ДП

ПРАВИЛНИК ЗА ВЪТРЕШНИЯТ ТРУДОВ РЕД НА
 „СЕВЕРНОЦЕНТРАЛНО ДЪРЖАВНОПРЕДПРИЯТИЕ” ДП ГР. ГАБРОВО.

I. ОБЩИ ПОЛОЖЕНИЯ.

Чл. 1 (1) Настоящият правилник за вътрешният трудов ред в „СЕВЕРНОЦЕНТРАЛНО ДЪРЖАВНО ПРЕДПРИЯТИЕ” ДП със седалище в град Габрово, наричано по нататък за краткост Предприятието, е разработен на основание и в изпълнение на чл. 181 от КТ и конкретизира правата и задълженията на работниците и служителите страна по индивидуално трудово и служебно правоотношение и урежда организацията на труда в Предприятието.

(2) С този правилник се регламентират въпросите свързани с:
1 Реда за възникване, изменение и прекратяване на трудовите и служебни правоотношения;
2 Права и задължения на работодателя;

3 Права и задължения на работниците и служителите на

Предприятието.

4 Работно време, почивки и отпуски.

5 Ред за съгласуване на дейността между работодателя и работника и служителя; Трудова дисциплина; дисциплинарни нарушения и наказания;

6 Трудова заетост .

7 Професионална квалификация и преквалификация.
8 Имуществена отговорност и други обезщетения.
9 Пропускателен режим.
10 Заключителни разпоредби.

Чл.2. Правилниът за вътрешният трудов ред е изработен в съответствие с Кодекса на труда и подзаконовите нормативни актове по тяхното прилагане и с Длъжностните характеристики.

Чл.3 (1) Правилата за вътрешният трудов ред се изработват от работодателя, обсъждат се от трудовия колектив и се приемат на общо събрание.

(2) Работодателят довежда правилника за вътрешен трудов ред до знанието на всички работници и служители. При постъпване на нови работници и служители, работодателят задължително ги запознава с правилника.

Чл.4. Дейността на Предприятието се осъществява от служители по трудово правоотношение , наречени по надолу служители.

Служителите в Предприятието осъществяват своята дейност в съответствие с Кодекса на труда; Етичен кодекс; Закона за горите; Закона за лова и опазване на дивеча и други нормативни актове в съответствие с характера на дейността им.

II. ВЪЗНИКВАНЕ, ИЗМЕНЕНИЕ И ПРЕКРАТЯВАНЕ НА ТРУДОВИТЕ И

СЛУЖЕБНИ ПРАВООТНОШЕНИЯ.

Чл.5. Работодателят си запазва правото да сключва трудов договор със срок на изпитание до 6 месеца в своя полза , съгласно чл.70, ал.1 и ал.2 от КТ.

(1) Основание за възникване на трудово провоотношение е трудовия договор, сключен между служителя и работодателя в писменна форма.

Чл.6 (1). При сключване на трудовия договор завеждащия личен състав запознава работника или служителя с настоящия правилник, с длъжностната характеристика и с Етичния кодекс, срещу подпис.

 (2) Екземпляр от длъжностната характеристика се връчва на работника или служителя, срещу подпис.

(3) При сключване на трудовия договор служителят подписва декларации по образец както следва,

· Декларация конфиденциалност

· Декларация конкурентна дейност

Чл.7 Трудовото правоотношение може да се изменя с писменно съгласие на страните за определено или неопределено време.

Чл. 8. Трудови правоотношения в Предприятието се прекратяват по реда и на основанията, предвидени в Кодекса на труда и другите относими нормативни актове.

Чл.9. При прекратяване на трудови правоотношения, всички вписвания в трудовата и служебната книжки се извършва от завеждащ Личен състав. Приключването на трудовия заверява от главен счетоводител и директор.

Чл.10 (1) При прекратяване на трудови правоотношения със служителите е необходимо същите да представят попълнен и подписна обходен лист, показващ че лицето няма неуредени имуществени и парични взаимоотношения с работодателя. Умишлено причинени вреди се уреждат по съответния законов ред.

(2) При прекратяване на трудови провоотношения с длъжностните лица- матреиално отговорни или съхраняващи служебни реквизити, се съставя приемо-предавателен протокол. Установените нарушения и липси , ако има такива се отрстраняват по съответния законов ред.

(3) При прекратяване на трудовите правоотношения, служителите предават всички намиращи се при тях документи , печати и архив от документи на прекия си ръководител с приемо-предавателен протокол.

III. ОСНОВНИ ПРАВА И ЗАДЪЛЖЕНИЯ НА РАБОТОДАТЕЛЯ.

Чл.11. Директора на Предприятието в качеството на работодател е длъжен:

(1) Да не отказва преговори със синдикалната организация, ако има сформирана такава или с представители на работниците и служителите.
(2) Да държи на разположение на работниците и служителите колективния трудов договор / ако е сключен такъв/ вътрешните правила за организация на работната заплата; правилник за вътрешния трудов ред и всички вътрешни заповеди , касаещи в общи положения трудовите взаимоотношения извън и в допълнение на настоящия правилник , като същите бъдат съхранявани на достъпно място в администрацията, така че всеки и по всяко време да може да се запознае със съдържанието им.

(3) Да сключва трудов договор между страните в писмена форма, като изисква необходимите за сключването им документи, съгласно действащата наредба за трудовата книжка и трудовия стаж и изискванията на КТ.

(4) От момента на подписване на трудовия договор, да допусне на работа работници или служители за фактическо или реално изпълнтение на трудовата му функция, засегната в длъжностната му характеристика.

(5) Да предоставя на работниците и служителите необходимата писмена информация при всяко при всяко изменение на трудовото правоотношение.

(6) Да осигури на работника и служителя нормални условия за изпълнение на работата, която му е възложена, като му осигури:

· необходимите техника, пособия, материали и консумативи.

· работно място и условия за съответствие с характера на работата.

· безопасни и здрабословни условия на труд, съгласно изискванията на

КТ; ЗЗБУТ; наредби и други нормативни актове.

(7) В срок за изплаща дължимите трудови възнаграждения, при спазване разпоредбите на КТ.

(8) Да осигури работниците и служителите за всички осигурени социални рискове, при спазване на условията и реда установенис Кодекса за социално осигуряване и подзаконови нормативни актове по неговото приложение.

(9) Да налага установените в текста на чл. 188 от Кодекса на труда, дисциплинарни наказания.

(10) Да съблюдава съдържанието на правото за прекратяване на трудовото правоотношение, съгласно КТ и реда за неговото упражняване.

IV. OCHOBHH ПРАВА И ЗАДЪЛЖЕНИЯ НА РАБОТНИКА И СЛУЖИТЕЛЯ
Чл.12. Работникът в Предприятието е длъжен:

(1) Да изпълнява работата за която се е договорил и да спазва установената дисциплина..

(2) Да изпълнява в пълен обем добросъвестно и точно трудовите си задължения, като съблюдава определените за това срокове и време на съответното качествено равнище, с необходимите знания, умения и сръчност, при спазване на необходимите технически и технологични изисквания.

(3) При изпълнение на възложената работа:

· да се явява навреме на работа и да бъде на работното си място до края на работния ден.

· да се явява на работа в състояние, което му позволява да изпълнява възложените задачи, като не употрубява през работно време алкохол и други упойващи вещества.

· да използва пълноценно работното време за изпълнение на възложените задачи.

· да спазва правилата за безопасност и здравословни условия на

труд.

· да изпълнява законните разпореждания на ръководителя.

· да пази грижливо имуществото, което му е поверено.

· да пести суровините, материалите, енергията, паричните и други средства, които му се предоставят за изпълнение на трудовите задължения.

· да пази доброто име на Предприятието , да не разпостранява поверителни за него сведения, както и да не злоупотребява с доверието на ръков одств ото.

· да спазва правилника за вътрешния трудов ред, приет в Предприятието и да не пречи на другите работници и служители, за изпълнение на трудовите им задължения.

· да изпълнява всички други задължения, произтичащи от нормативен акт; от трудовия договор и от характера на работата.

Чл.13. Работникът или служителя в Предприятието имат право: 
(1) на обедна, междудневна и междуседмична почивка.
(2) на платен годишен отпуск – съгласно КТ и допълнителен платен годишен отпуск , съгласно заповед на директора на Предприятието. Ползването на платения годишен отпуск се извършва въз основа на писмена молба от работника, адресирана до работодателя и след получаване на неговото писмено разрешение.
(3) на трудовото възнаграждение, съобразено с постигнатите договорености с работодателя и количеството и качеството на вложения труд.
(4) на обезщетения в случаите и в размер отреден в КТ.
(5) безплатно работно, представително или униформено облекло по наредбата.
(6) да откаже или преустанови работа , когато възникне непосредствена опасност за здравето или живота му, като незабавно уведоми прекия си ръководител.
V. РАБОТНО ВРЕМЕ, ПОЧИВКИ И ОТПУСКИ.

Чл.14. Продължителността на работния ден е 8 часа при пет дневна работна седмица, с обща седмична продължителност 40 часа.

Чл.15. работния ден в Предприятието е с начален час 8.30 часа и преключва в 17.00 часа. Работниците и служителите ползват една почивка от 12.00 часа до 12.30 часа.

Почивки - преди обяд - 10 мин. от 10.50 до 11.00 часа.

след обяд - 10 мин. от 14.50 до 15.00 часа 

Чл.16. При необходимост от дежурства в празнични и почивни дни, работодателят в съотвествие с изискванията на чл. 139/2/ от КТ може да установява работно време с променливи граници, но така, че да бъде осигурена междуседмична почивка в два последователни дни, единият от които да бъде събота или неделя и сумарната заетост да бъде не повече от 40 часа.

Чл.17. Всеки работник и служител, който има най малко 8 месеца трудов стаж, придобива право на платен годишен отпуск.

Чл.18. Право на платен годишен отпуск имат още:

(1) на основание чл. 168, ал. 1,2 и 4 от КТ право на 2 работни дни допълнителен платен годишен отпуск имат работничиките и служителките с две живи деца до 18 годишва възраст, включително и за календарната година, в която някои или всички деца навършвал 18 годишна възраст. Ползването на този отпуск не може да се компенсира с парично обезщетение, освен при прекратяване на трудово или служебно правоотношение .

(2) На основание чл. 157, ал. 1 и ал.2 от КТ работниците и служителите на Предприятието имат право на допълнителен платен годишен отпуск , който се заплаща при условията на чл. 157, ал.З и чл. 177 от КТ.

Чл.19. Работодателят, съгласно чл. 160 от КТ по искане на работника или служителя след преценка може да му се разреши неплатен отпуск, който за 30 работни дни в една календарна година се признава за трудов стаж , а над този размер само ако е предвидено в КТ, в друг закон.

Чл.20. Ползването на платения годишен отпуск се извършва въз основа на писменна молба на работника, адресирана до работодателя и след получаване на неговото писмено разрешение в съответствие.
(1) Чл.21. Платеният годищен отпуск се разрешава с писмена заповед на работодателя след подаване на молба, 7 дни преди датата на ползване на отпуска.

(2) Работникът или служителя няма право да не се явява на работа, преди да са изпълнени условията по предходната алинея.

(3)  Работникът или сружителя, неявил се на работа в продължение на два последователни дни при неизпълнение на предходната алинея, се счита за дисциплинарно нарушение по чл. 187 от КТ.

(4)  При спазване предходните условия от работника или служителя, но при забава на молбата за реализиране на отпуска от страна на оторизирано длъжностно лице, същото носи дисциплинарна отговорност.

(5)  Служителите със загубена трудосопособност 50 или над 50 на сто имат право на платен тодишен отпуск в размер на 26 работни дни съгласно чл.319 от КТ.

Чл.22. Прекъсването и отлгането на отпуската е регламентирано с чл. 175 и чл. 176 от КТ.
VI. РЕД ЗА СЪГЛАСУВАНЕ НА ДЕЙНОСТТА МЕЖДУ РАБОТОДАТЕЛЯ И РАБОТНИКА ИЛИ СЛУЖИТЕЛЯ, ТРУДОВА ДИСЦИПЛИНА, ДИСЦИПЛИНАРНИ НАРУШЕНИЯ И НАКАЗАНИЯ.

Чл.23. Директорът на Предприятието, с въвеждането на Правилника за вътрешния трудов ред, конкретизира трудовите задължения и реда за спазване на трудовата дисциплина.

Чл.24. Виновното неизпълнение на трудовите задължения на работниците и служителите от Предприятието и нарушенията на Правилника за вътрешния трудов ред, по същество представляват нарушения на трудовата дисциплина.

Чл.24.
(1) Взаимоотношенията и взаимовръзките между

работодателя и работника или служителя се осъществява по пряк или косвен път 

(2) Пряк контакт с работодателя се допуска само при действителна възможнаст от негова страна за разговор, като е желателно да не се поставят въпроси, които успешно могат да се решат от преки ръководители или служители, оторизирани за това.

(3) Преките ръководители са длъжни да проявяват необходимото внимание и по възможност да решат поставените въпроси и в краен случай да пренесат въпросите на по високо ниво.

Чл.25. Не представлява нарушение на трудовата дисциплина неизпълнението на незаконна заповед - нареждане извън трудовите задължения на работника или служителя, нареждане на некомпетентен орган и нареждане дадено не по установения от закона ред и други подобни случаи.

Чл. 26. Видовете нарушения на трудовата дисциплина са изброени в Чл. 187 от КТ, а видовете дисциплинарни наказания са посочени в Чл. 188 от КТ. Мотивите за налагане на дисциплинарно наказание "Уволнение" са изяснени в Чл. 190 от КТ, като задълженията на работодателя при налагането на дисциплинарно наказание сроковете за налагането му и изискванията към заповедта за неговото налагане са изяснени в Чл. 192 - 199 от КТ.

Чл.27. За нарушение на трудовата дисциплина се налагат предвидените от КТ дисциплинарни наказания, независимо от имуществената, административно наказателната и наказателна отговорност, ако такава отговорност е налице.

Чл.28. По смисъла на чл. 190 от КТ системни нарушения на трудовата дисциплина са налице, когато работника или служителя е извършил три или повече нарушения на трудовата дисциплина. При определяне на броя на нарушенията се взема предвид тези нарушения на трудовата дисциплина , за които не е наложено дисциплинарно наказание и за тези за които дисциплинарното наказание е наложено, но не е заличено по смисъла на чл. 197 от КТ.

Чл.29. При определяне на дисциплинарното наказание въз основа на критериите посочени в чл. 189, ал.2 от КТ не може да се взема в предвид предишно нарушение на трудовата дисциплина, за което в предишните срокове в КТ на труда не е наложено дисциплинарно наказание, както и нарушения за които е наложено такова, но то вече е заличено по смисъла на чл. 197 и чл. 198 от КТ.

Чл. 30. Имуществената отговорност предявена към работници и служители от Предприятието се налага по реда на Чл.203 - 212 от КТ с произтичащите от това последици за нанесените от служителите и работни​ците вреди и липси.

Различните видове обезщетения, който работодателя дължи на работниците и служителите от Предприятието са регламентирани в Чл.212 и 213 от КТ.

VII. ТРУДОВ А ЗАЕТОСТ

Чл.31.При необходимост от съкращения в щата над 5% от средно списъчния състав на Предприятието се представя пред служителите на общо събрание информация за:

· причините за предстоящото уволнение броя на -    служителите, които ще бъдат уволнени

· критериите за подбор на персонала, който предстои да бъде уволнен
· възможностите за пренасочване и преквалификация на служителите, които ще бъдат уволнени

VIII. ПРОФЕСИОНАЛНА КВАЛИФИКАЦИЯ И ПРЕКВАЛИФИКАЦИЯ

Чл.32. При възможност се осигуряват условия за повишаване на квалификация и преквалификация на служителите, като с двустранни договори се уточняват правата и задълженията на страните при обучение.

Чл.33.Осигуряват се условия за участие на служителите в курсове и обучения, свързани с трудовото и социално законодателство и техните права по трудови и служебни правоотношения, в курсове за запознаване с промените в нормативната уредба за горите и Кодекса на труда.

IX. ИМУЩЕСТВЕНА ОТГОВОРНОСТ И ДРУГИ ОБЕЗЩЕТЕНИЯ

Чл.34. Имуществената отговорност на работника или служителя се състои в задължението му за обезщетение, заплащането на определена сума или възстановяване в натура на накърненото имущество на работодателя при или по повод неизпълнение на трудовите задължения.

Чл.35.Работникът или служителя не носи имуществена отговорност за вреда, която е резултат на нормален производствен риск.

Чл.36. (1)  случаите на ограничена имуществена отговорност работодателят издава заповед, с която определя основанието и размера на отговорността на работника или служителя.

(2) Заповедта се издава в едномесечен срок от откриването на вредата или от плащането на сумата от трето лице, но не по-късно от една година от причиняването и.

(3) Ако работникът или служителя в едномесечен срок от връчването на заповедта оспори писмено основанието или размера на отговорността, работодателят може да предяви срещу него иск пред съда.

(4) Имуществената отговорност не изключва носенето на дисциплинарна.

X. ПРОПУСКАТЕЛЕН РЕЖИМ.

Чл.37 (1) Всеки работник в Предприятието има право на свободен достъп до своето работно място в рамките на установеното работно време.

(2) Всеки работник има право на достъп до Предприятието и в извънработно време, с разрешение на своя непосредствен ръководител или заместващия го служите

(3) С прекратяване на трудовото правоотношение с работника или служителя, той придобива статута на външно лице и има право на достъп до Предприятието при спазване на установения за външни лица пропускателен режим.

XI. ЗАКЛЮЧИТЕЛНИ РАЗПОРЕДБИ

Чл.38. За неуредените с този правилник въпроси се прилагат разпоредбите на действащото трудово законодателство и утвърдените от работодателя вътрешни актове в Предприятието.

Чл.39 Настоящият правилник влиза в сила от 17.9.2011г
Чл.40. Екзимпляр от правилника за вътрешния трудов ред е на разположение на работещите при техн. секретар на Предприятието..

Правилникът за вътрешния трудов ред е изменен от УС на предприятието от 12.9.2018г и утвърден от Директора
Декларация

От 
, ЕГН
, притежаващ лична карта

№
, изададена 
от МВР-
, работещ

като
към предприятие с фирма
ЕИК


С настоящото декларирам следното:

1. Задължавам се да не разгласявам пред трети лица данни и сведения за предприятието, които представляват търговска или служебна тайна или могат да го злепоставят в обществото или бранша.

1.1 „Търговска тайна” представляват всички факти,информация,решения и данни, свързани със стопанската дейност на предприятието, които не са общоизвестни и чието узнаване от трети лица би лишило предприятието, неговите партьори, клиенти и съконтрагенти от конкурентно предимство, би разкрило ноу-хау, увредило доброто име на предприятието, неговите партьори, клиенти и съконтрагенти и по някакъв друг начин би увредило интересите на предприятието или би създало предимство у техен конкурент.

1.2 „Служебна тайна” представляват информация,данни и документи, свързани с вътрешната организация на работата в предприятието, включително и трудовите и другите възнаграждения.

2. Задължам се да пазя в тайна цялата информация за клиенти на предприятието, която ми е станала известна при или във връзка с работата му в предприятието.

3. Посочените в т.1 и 2 задължения важат за целия срок на действие на отношенията ми с предприятието, както и 1(една)години след прекратяването им.

4. Известно ми е,че за неспазване на поетите с настоящата декларация задължения нося гражданска отговорност пред предприятието и неговите клиенти и съм готов /а да ги обезщетя за всички понесени загуби и пропуснати ползи.
Декларатор:

Декларация
От 
, ЕГН
, притежаващ лична карта

№
, изададена 
от МВР-
, работещ

като
към предприятието с фирма
ЕИК


С настоящото декларирам следното:

1. Задължавам се безусловно и без протест,че няма да извършвам по никакъв начин и под никаква форма каквато и да е било конкурентна дейност на предприятието.

„конкурентна дейност” е:

· всяко действие или бездействие при осъществяване на стопанска дейност, което е в противоречие с добросъвестната търговска практика и уврежда или може да увреди интересите на предприятието

· увреждането на доброто име и доверието към предприятието, както и на предлаганите от него стоки или услуги чрез твърдение или разпространяване на неверни сведения, както и чрез представяне на факти в изопачен вид.

· въвеждането в заблуждение относно съществени свойства на стоките или услугите или относно начина на използване на стоките или предоставяне на услугите чрез твърдение на неверни сведения или чрез изопачаване на факти

· осъществяването на нелоялна конкуренция, насочена към привличане на клиенти, в резултат на което се прекратяват или се нарушават сключени договори, или се осуетява сключването им с конкуренти.

· полагането на труд под каквато и да е форма в конкурентно или партньорско дружество/предприятие със сходна дейност.

2. Посочените в т. 1 задължения важат за целия срок на действие на отношенията ми с дружеството.

3. Известно ми е,че за неспазване на поетите с настоящата декларация задължения нося гражданска отговорност пред предприятието и неговите клиенти и съм готов /а да ги обезщетя за всички понесени загуби и пропуснати ползи в двоен размер.

Декларатор:

